
LIGJ
Nr.7668, datë 2.2.1993

PëR PAGAT E GJYQTARëVE, Të PROKURORëVE DHE HETUESVE

Në mbështetje të nenit 16 të ligjit nr.7491, datë 29.4.1991 "Për dispozitat kryesore kushtetuese" dhe të nenit 30 të ligjit nr. 7561, datë 29.4.1992 "Për disa ndryshime e plotësime në ligjin "Për dispozitat kryesore kushtetuese", me propozimin e Këshillit të Ministrave,


KUVENDI POPULLOR
I REPUBLIKëS Së SHQIPëRISë                                                                                                                                                                                                                                                                                                         

V E N D O S I:

Neni 1

Pagat e gjyqtarëve, të prokurorëve dhe të hetuesve janë sipas pasqyrës që i bashkëngjitet këtij ligji.

Neni 2

Kryetarët, zëvendëskryetarët, gjyqtarët, prokurorët, zëvendësprokurorët, përkatësisht të gjykatave të apelit dhe atyre ushtarake, të gjykatave dhe të prokurorive të rretheve, si dhe hetuesit, për çdo vit pune marrin një shtesë prej 1 për qind mbi pagën bazë deri në 25 për qind.

Neni 3

Gjyqtarët, prokurorët dhe hetuesit ushtarakë përfitojnë vetëm shtesën për gradat ushtarake.

Neni 4

Gjyqtarët e prokurorët e apelit e të rretheve si dhe hetuesit veç pagës së caktuar marrin edhe një shtesë mbi pagën bazë prej 10 për qind.
Kategoritë e personave të përmendur në këtë ligj përfitojnë të drejtën e shtesës së pagës njëlloj si punonjësit e tjerë të institucioneve buxhetore.

Neni 5

Ky ligj hyn në fuqi menjëherë.

Shpallur me dekretin nr.457, datë 10.2.1993 të Presendit të Republikës së Shqipërisë, Sali Berisha

PAGAT E GJYQTARëVE, Të PROKURORëVE DHE Të HETUESVE


Gjykata e Kasacionit:

- Kryetar				9370 lekë
- Zëvendëskryetarë 			8500 lekë
- Anëtarë				8120 lekë


Prokuroria e Përgjithshme:

- Prokuror i Përgjithshëm		9370 lekë
- Zv.prokuror i Përgjithshëm		8500 lekë
- Prokuror ( drejtor drejtorie)		7500 lekë
- Prokuror në Prokurorinë e 
Përgjithshme				6900 lekë

Gjykata dhe prokuroria e apelit civil dhe ushtarak e rrethit Tiranë

- Kryetar, prokuror			6000 lekë
- Zv.kryetar, zv.prokuror		5700 lekë
- Gjyqtarë, prokurorë			5300 lekë


Gjykata dhe prokuroritë e apelit dhe gjykata e prokuroria e rrethit të Tiranës

- Kryetar, prokuror			5700 lekë
- Zv.kryetar, zv.prokuror		5200 lekë
- Gjyqtarë, prokurorë			5000 lekë
- Hetues				4500 lekë


Gjykatat dhe prokuroritë e rretheve të kategorisë së I

- Kryetar, prokuror			5500 lekë
- Zv.kryetar, zv.prokuror		5000 lekë
- Gjyqtarë, prokurorë			4500 lekë
- Hetues				4000 lekë

Gjykatat dhe prokuroritë e rretheve të kategorisë II

- Kryetar, prokuror			5200 lekë
- Zv.kryetar, zv.prokuror		4800 lekë
- Gjyqtarë, prokurorë			4500 lekë
- Hetues				4000 lekë 

